Dantis prarandame dėl įvairių priežasčių – periodonto ar kitų burnos gleivinės ligų, genetikos, uždelsto dantų gydymo, netinkamos burnos ertmės priežiūros ar traumų.
Dantys yra vienintelė kūno dalis, kuri pati nesugyja. Kai dantį pažeidžia kariesas, danties gydymas yra vienintelis būdas sustabdyti prasidėjusį danties pažeidimą. Jis pats savaime nesustos; priešingai, ilgainiui danties pažeidimas didėja ir plinta į kitus burnos ertmės audinius.
Geriausia prevencija – atvykti reguliariai apžiūrai pas gydytoją odontologą ir kuo anksčiau pradėti gydymą. Laiku pradėtas gydymas padeda išsaugoti nuosavą dantį ir daugiau jo audinio. Kuo vėliau pradedame gydymą, tuo labiau yra išplitęs pažeidimas, tuo daugiau tenka nugręžti nuosavo danties audinio. Uždelsę gydymą, rizikuojame visai prarasti nuosavą dantį, kurį vėliau teks pakeisti protezuojamu vainikėliu ant nuosavo danties šaknies arba implanto.
Tinkama dantų priežiūra primena automobilio priežiūrą. Visi žinome: kuo anksčiau remontuojame gedimą, tuo ilgiau automobilis mums tarnaus. Tas pats principas galioja ir rūpinantis dantimis: kuo anksčiau juos sugydome, tuo ilgiau jie atlieka savo funkciją ir tuo mažiau rūpesčių kelia.